《送张孺愿还四明为儿娶妇》
明代·徐熥

离情黯淡白门西，何处云山是会稽。作客暂辞桃叶渡，思乡多梦若耶溪。

寒芦夜雨鸿初断，衰柳残阳马倦嘶。待汝尚平婚嫁毕，五湖明月共招携。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。